laion/Wikipedia-Exotic huggingface dataset:
ויינגרטן

ויינגרטן הוא שם משפחה ממקור גרמני שפירושו "כרם". האם התכוונתם ל... ויינגרטן (עיר) (גר') – עיר בגרמניה בית היתומות הכללי ע"ש דוד וינגרטן אישים ששם משפחתם ויינגרטן איציק ויינגרטן – שחקן, במאי, סופר, פזמונאי, תסריטאי ומחזאי תיאטרון ישראלי; בן-זוגה של עפרה ויינגרטן ג'וני ויין (ויינגרטן) – קומיקאי יהודי קנדי, חבר הצמד הקומי "ויין ושוסטר" ג'ין ויינגרטן – עיתונאי יהודי אמריקאי, בעל טור בוושינגטון פוסט, חתן פרס פוליצר גלעד ויינגרטן – ד"ר, פרשן האתלטיקה של הערוץ הראשון וראש המגמה לתקשורת וספורט במכללה על שם זינמן במכון וינגייט יואב יהושע וינגרטן – רבה של קינצק שבפולין, מחבר הספרים "חלקת יואב" "קבא דקשייתא" ירחמיאל וינגרטן – מחנך, סופר, עיתונאי ילדים ועורך עברי ועסקן חינוך ותרבות בפולין, בקנדה ובארצות הברית מרדכי וינגרטן – נשיא ועד היישוב היהודי בעיר העתיקה של ירושלים בתקופת המנדט הבריטי והמוח'תאר הרשמי של הרובע היהודי עפרה ויינגרטן – שחקנית ומדבבת ישראלית; בת-זוגו של איציק ויינגרטן פאול ויינגרטן – פסנתרן אוסטרי שאול יוסף ויינגרטן – רבה הראשי האשכנזי של בת ים שמואל הכהן וינגרטן – איש ציבור, מאנשי הציונות הדתית ותנועת המזרחי בישראל, יו"ר המועצה הדתית בירושלים, סופר וחוקר
טסמניה (פירושונים)

האם התכוונתם ל... גאוגרפיה: טסמניה – מדינת-האי האוסטרלית אזור-הפרא הטסמני – אחד משמורות הטבע הגדולות ביותר באוסטרליה ואתר מורשת עולמית טסמניה (מושבה) – מושבה בריטית בין השנים 1901-1856 איי טסמניה – קבוצת איים בלתי מיושבים בטריטוריית נונאווט שבקנדה פאונה של טסמניה: זאב טסמני (וגם טיגריס טסמני) – חיית כיס טורפת שככל הנראה נכחדה במהלך המאה ה-20 שד טסמני – חיית כיס טורפת המצויה כיום בטסמניה בלבד אמו טסמני – תת-מין של אמו שהיה נפוץ בטסמניה ונכחד ספורט: טסמניה טייגרס (Tasmanian Tigers) – קבוצת הקריקט של טסמניה אחר: אוניברסיטת טסמניה – אוניברסיטה ציבורית אוסטרלית עם קמפוס ראשי בהובארט, הממוקם בסאנדי ביי טסמן טאז-מאניה – סדרת אנימציה מבית האחים וורנר
לם

האם התכוונתם ל... אישים: אמירה לם – עיתונאית ישראלית בן לם – שחקן קולנוע וטלוויזיה אמריקאי בן לם – צלם אופנה ישראלי ג'וזף לם – מלחין אמריקאי גראהם לם – גנרל בריטי ג'רמי לם – כדורסלן אמריקאי הנרי לם – צייר בריטי הרולד לם – סופר, והיסטוריון אמריקאי ויליאם לם – ראש ממשלת בריטניה במאה ה-19 ויליס לם – פיזיקאי אמריקני זוכה פרס נובל לפיזיקה יוסף-מיכאל לם – חבר הכנסת ישראלי מנפרד לם – זמר ומוזיקאי גרמני מארי לם – סופרת בריטית נורמן לם – רב אורתודוקסי מודרני, חוקר יהדות ועסקן ציבור אמריקאי, לשעבר נשיא ישיבה יוניברסיטי סטניסלב לם – סופר מדע בדיוני פולני צ'ארלס לם – סופר בריטי צבי לם – איש חינוך ישראלי שרה לם – רקדנית בלט אמריקאית אחר: לם (להקה) – צמד מוזיקלי בריטי לם הולם – אי בסקוטלנד ل (לאם) – אות באלפבית הערבי לאם לים הערה: חלק מרשימה זו הם אישים ששם משפחתם הוא Lamb או Lambe. שמות אלו נהגים על ידי דוברי האנגלית כלֶם ולא כלאמב.
עודד פרידלנד

עודד פרידלנד (נולד ב-1967), הוא מעצב ישראלי ומרצה באקדמיה לאמנות ועיצוב בצלאל. פרידלנד נולד בישראל בשנת 1967. הוא התגורר בלונדון בין השנים 1970-1975. לאחר סיום לימודי עיצוב מוצר באקדמיה בבצלאל הקים את "מונקי ביזנס" – מותג עיצוב עצמאי המתמחה בפיתוח ושיווק מוצרי מתנה מקוריים, אותה הוא מנהל יחד עם אחיו. פרידלנד משמש כמרצה במחלקה לעיצוב תעשייתי בבצלאל במספר קורסים. הוא מציג פעמיים בשנה (רצוף משנת 1999) בתערוכות Ambiente ו-Tendence בפרנקפורט גרמניה. פרידלנד זכה שלוש פעמים באליפות אירופה בגלישת ברכיים, בשנים 1989, 1991, 1995. פרק זה לוקה בחסר. אנא תרמו לוויקיפדיה והשלימו אותו. עט מגנטית, הזרקת פלסטיק, 2012 משפחת פגזיני- אטבי כביסה מהלכי חבל, הזרקת פלסטיק, עיצוב דמויות: ענבל הופמן, 2011 MB STAND: ביתן בתערוכת אמבינטה 2013 פרנקפורט גרמניה ארגונית לדלת, בד בתפירה, 2006 דוליקה- כלי לאחסון צימרונים, הזרקת פלסטיק, 1999 1992 - "פרס חמת" בתחרות עיצוב ברזים שארגנה חברת חמת. 2005 - פרס " אות העיצוב". 2006 - "Doorganizer" - נבחר כמוצר מס' 1 בO-list גיליון אוגוסט 2006 של מגזין אופרה וזכה בפרס Quick & simple Awards ב-2007 (שניהם בארצות הברית. 2007 - "Calendar tin" זכה פרס - How magazine Self promotion Awards 2007 בארצות הברית. 2010 - "Battery box" זוכה אות - How magazine International Design Awards 2007 בארצות הברית. מדיה וקבצים בנושא עודד פרידלנד בוויקישיתוף אות העיצוב ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
פסיקתא דרב כהנא

פסיקתא דרב כהנא היא מדרש ארץ ישראלי קדום על הקריאות בתורה ובהפטרות במועדים ובשבתות מיוחדות, כגון שבת של פסח וסוכות, שבת חנוכה ועוד. מדרש זה קדום יחסית, והוא מתוארך למאה ה-5, תקופתם של המדרשים הקדומים בראשית רבה וויקרא רבה. הכינוי "פסיקתא דרב כהנא" נזכר לראשונה אצל רבי משולם בן משה ממגנצא, בן המאה ה-11, אך ציטוטים מהמדרש, לרבות הכינוי "פסיקתא" קיימים עוד קודם לכן, למשל אצל רב סעדיה גאון. שלמה בובר, אשר הוציא לאור במאה ה-19, את המהדורה המדעית הראשונה של פסיקתא דרב כהנא, העלה בתחילת המבוא למהדורתו שתי השערות באשר למקורה של מילה זאת. הראשונה היא שהיות ופסיקתא דרב כהנא לא נכתב בצמוד לספר מספרי התנ"ך, בניגוד למדרשים כמו בראשית רבה, אזי כל דרש בו הוא נפסק ונפרד מחברו. ההסבר השני הוא שהמילה פסיקתא עניינה הפטרה וסיום, משום שהמדרש עוסק בהפטרות. דעה אחרת שהועלתה היא שפירוש המילה פסיקתא דומה למילה 'פתיחתא', כלומר פתיחה של נושא מסוים שהדרשן עומד לעסוק בו. הסדר שעל פיו מחולק הפסיקתא הוא ייחודי ומושתת על סדר הקריאות במהלך השנה. הפסיקתא מתחלק לחמש תקופות של לוח השנה העברי. ראש השנה עד יום כיפור סוכות והחגים הסמוכים לו חנוכה וארבע פרשיות פסח עד שבועות השבתות בין י"ז בתמוז לראש השנה (תלת דפורענותא ושבע דנחמתא) לשונה של הפסיקתא, החכמים הנזכרים בה והדרשות שבה הם עולמם של חכמי ארץ ישראל במאות השלישית-חמישית, המאות שכפי הנראה קדמו לחתימתו. לשונה מזכירה את לשון התלמוד הירושלמי, ראשית הפיוט, וכן מדרשי בראשית רבה וויקרא רבה. מדרש פסיקתא דרב כהנא יצא לאור לראשונה בשנת 1868 (תרכ"ח) על ידי שלמה בובר. 'מהדורת בובר' כוללת לצד נוסח מוגה ומדויק גם הגהות ופירושים על המדרש. במהדורתו השתמש בובר בארבעה כתבי יד שונים: כתב יד מצפת אשר הועתק במצרים ונמסר לו על ידי שד"ל כתב יד מהעיר פאס שבמרוקו אשר נמסר לו על ידי הרב אליקים כרמולי כתב יד אוקספורד כתב יד מאיטליה, מספריתו של דה רוסי. במהדורתו התבסס בובר בעיקר על כתב היד שמקורו מצפת, אותו קיבל כאמור משד"ל. חלק מסוים אשר היה חסר בכתב יד זה הוא השלים מכתב היד שקיבל מכרמולי, אם כי לא תמיד באופן עקבי. המדרש יצא במהדורה נוספת על ידי דוב מנדלבוים בהוצאת בית המדרש לרבנים באמריקה בשנת 1962 (תשכ"ב). מהדורה זו מבוססת הן על כתב יד אוקספורד והן על שינויי נוסח על פי הגניזה הקהירית. פסיקתא ארנון עצמון, "בניי, היו קורין פרשה זו": עריכה ומשמעות בפסיקתא דרב כהנא, הוצאת מאגנס, ירושלים 2021. ענת‏ רייזל‏, "פסיקתא דרב כהנא", בלקסיקון מבוא למדרשים‏, עמ' 223; הוצאת תבונות - מכללת הרצוג, תשע"א. גרסה מקוונת של הספר (לבעלי הרשאה), באתר "כותר" ביבליוגרפיה של פסיקתא דרב כהנא, באתר ויקיטקסט מידע על פסיקתא דרב כהנא בקטלוג הספרייה הלאומית פסיקתא דרב כהנא, טקסט דיגיטלי באתר ספריא פסיקתא דרב כהנא, מהדורת בובר, באתר "דעת" פסיקתא מהדורת בובר, אגדת ארץ ישראל מיוחסת לרב כהנא, לבוב, תרכ"ח-1868, באתר היברובוקס ארנון עצמון, ‏פסקת "איכה" בפסיקתא דרב כהנא: בין קינה לתוכחה, JSIJ‏ 16, 2019 יעל וינפלד-בן-שלום, גלגל הוא והוא עובר על הכל (בפרק "פסיקתא דרב כהנא"), הוצאת הקיבוץ המאוחד, 2018
מפלי רייכנבאך

מפלי רַייכֶנבאך (בגרמנית: Reichenbachfälle) הם סדרת מפלים בפלג רייכנבאך ברמת ברן שבשווייץ. גובהם הכולל 250 מטר. המפל העליון, שגובהו 90 מטר, הוא המפל הגבוה ביותר בהרי האלפים. המפלים נמצאים כ-30 קילומטר מהגבול השווייצרי-איטלקי. ישנה חברה המייצרת חשמל אשר מפעילה תחנת כוח הידרואלקטרית בנהר בחלקים מהשנה. המפלים ממוקמים בחלק התחתון של עמק רייכנבכטל, בפלג רייכנבאך, יובל של נהר ארה. הם ממוקמים כ-2 קילומטר דרומה מהעיירה מיירינגן, ו-25 קילומטר ממזרח לאינטרלאקן. מבחינה מנהלתית, המפלים שייכים לעיירה שאטנהאלב שבקנטון ברן. אל המפלים מגיעה פוניקולר, שהתחנה התחתונה שלה נמצאת במרחק של כ-20 דקות הליכה מתחנת הרכבת של מיירינגן, אשר מחוברת למסלול הרכבות ברוניג, שמגיע לאינטרלאקן וללוצרן. בסיפורו של ארתור קונאן דויל "הבעיה הסופית" (1893), מופיעים העיירה והמפלים כמקום שבו נלחם שרלוק הולמס בפרופסור מוריארטי עד למותם (בהמשך החיה דויל את דמותו של שרלוק הולמס). בסרט הסובייטי "הרפתקאותיהם של שרלוק הולמס ודוקטור ווטסון " (1980) מופיעה סצנת המאבק בין שרלוק למוריארטי במפעלי רייכנבאך. בסרט "שרלוק הולמס: משחק הצללים" (2011) ישנה סצנה המבוססת על הסיפור "הבעיה הסופית". בגרסה זו, נבנתה מעל למפלים טירה. הפרק השלישי בעונה השנייה של סדרת הדרמה "שרלוק", נקרא "מפלי רייכנבאך", על שם המקום. סרט מתח בריטי משנת 2007 בשם "מפלי רייכנבך". מפלי רייכנבאך בציורו של ויליאם טרנר משנת 1804 שרלוק הולמס ופרופסור מוריארטי נאבקים במפלי רייכנבאך, ציור מאת סידני פאגט שלט הנצחה לזכרו של שרלוק הולמס הפוניקולר המגיע למפלים מדיה וקבצים בנושא מפלי רייכנבאך בוויקישיתוף אתר המקום מפלי רייכנבאך, באתר אנציקלופדיה בריטניקה (באנגלית) מידע על המפלים באתר טראוולגייד. (באנגלית)
צפרדע העץ

צפרדע העץ (שם מדעי: Lithobates sylvatica) היא מין ממשפחת הצפרדעיים שתפוצתה החל מהרי האפלצ'ים בצפון-מזרח ארצות הברית והלאה מערבה עד לאלסקה, וכן מספר לא מבוטל של פרטים בקליפורניה. היא קרובת משפחתה של צפרדע השור האמריקנית. צפרדע זו זכתה להתעניינות גוברת בקרב ביולוגים במאה האחרונה בשל עמידותה לקור, הסתגלותה למחיה על הארץ, בתי גידול מעניינים (ביצות, רמות) ובאופן יחסי תנועתיות רבה. האקולוגיה והשימור של צפרדע העץ זכו לתשומת לב מחקרית רבה. צפרדע העץ היא הדו-חי הלאומי של מדינת ניו יורק. בדומה לצפרדעים צפוניים אחרים שנכנסים לתרדמת חורף בקרבת פני הארץ, צפרדע העץ יכולה לשאת קיפאון של דמה ושל רקמות נוספות. שתנן נאגר ברקמות הגוף כהכנה לחורף, וגליקוגן מהכבד נהפך ברובו לגלוקוז. צפרדעים יכולים לשרוד רצף גדול של הקפאות והפשרות במהלך החורף אם לא יותר מ-65 אחוזים מהמים בגופם קופאים. אורכה של צפרדע העץ נע בין 5.1 ל-7 סנטימטרים. הנקבות גדולות יותר מהזכרים. גוון העור של צפרדע בוגרת הוא לרוב חום, שזוף או בגוון אדום-חלוד ועיניה כהות. פרטים שונים יכולים לשנות את גוון עורם. כפות הרגליים והידיים של הצפרדע הן בעלות גוון חיוור של צהוב או ירוק. אדם שייתקל ביער בארצות הברית בצפרדע חומה ובעלת עיניים כהות, ככל הנראה ייתקל בצפרדע העץ. אין גזע אחר של צפרדעים בצפון אמריקה עם מראה דומה לזה של צפרדע העץ. הצפרדע חמקנית ואינה נותנת שיתקרבו אליה, בעת התקרבות היא תמהר להתחבא מתחת לערימת עלים. צפרדע העץ ניזונה ממגוון של חסרי חוליות קטנים. כאוכלי-כל, הראשנים אוכלים שפוכת צמחים, אצות, וכן תוקפים ואוכלים ביצים של פגיות ושל דו-חיים אחרים, כולל את אלו של צפרדעי עץ אחרים. צפרדע העץ אוכלת כמו צפרדעים אחרות ממשפחת הצפרדעיים, היא שולפת את לשונה לעבר הטרף שלה ושואבת אותו לפיה. מדיה וקבצים בנושא צפרדע העץ בוויקישיתוף צפרדע העץ, באתר ITIS (באנגלית) צפרדע העץ, באתר NCBI (באנגלית) צפרדע העץ, באתר GBIF (באנגלית) צפרדע העץ באתר הרשימה האדומה של IUCN
מורגן סיילור

מורגן פרנסס סיילור (באנגלית: Morgan Frances Saylor; ‏נולדה ב-26 באוקטובר 1994) היא שחקנית אמריקאית. מוכרת בזכות תפקידה כדיינה רבודי בסדרת הדרמה "הומלנד" ברשת שואוטיים ובשל תפקידה הראשי בסרט הדרמה "בחורה לבנה". סיילור נולדה בשיקגו, אילינוי. אמה עובדת בחברה הקמעונאית "REI" ואביה קבלן שיפוצים של חברת סטארבקס; הוריה גרושים. בגיל שנתיים עברה עם אמה להתגורר בעיר וילה ריקה, ג'ורג'יה ובגיל עשר הן עברו לעיר דיקייטר. כבר מגיל צעיר החלה לשחק בחוגי תיאטרון ובהצגות מקומיות, שבאחת מהן התגלתה על ידי סוכנות כישרונות. סיילור סיימה את לימודיו בבית הספר התיכון דקאטור ב-2013 ולאחר מכן עברה לניו יורק כדי להמשיך לקריירת משחק. בשנת 2006 שיחקה למשך 2 פרקים בסדרת הפשע של HBO;"הסופרנוס" את דמותה הצעירה של מדו סופרנו אותה גילמה ג'יימי-לין סיגלר. סיילור התפרסמה בשנת 2011 בתפקיד דיינה ברודי, בתו של ניקולס ברודי בסדרת הדרמה המצליחה של רשת שואוטיים, "הומלנד". סיילור שיחקה בשלושת העונות הראשונות של הסדרה, והופעותיה בעונה השלישית של הסדרה זכו לביקורות שליליות בקרב קהל המעריצים. ביוני 2014, סיילור ערכה את הופעת הבכורה שלה בתיאטרון בתור פני לצד שרי ג'ונס וזואי קאזאן במחזה "When Were Young and Unafraid" שנכתב על ידי שרה טרים. כמו כן, בשנת 2014, היא גילמה את גרייסי הייסמית' בסרט האימה העל-טבעי "Jamie Marks Is Dead" שביים קרטר סמית', ומהווה עיבוד לרומן "One for Sorrow" של כריסטופר ברזק משנת 2007. בשנת 2015 סיילור גילמה את בתו של קווין קוסטנר, ג'ולי, בדרמת הספורט "המרוץ לפסגה" מאת הבמאית הניו זילנדית ניקי קארו; הסרט יצא לאקרנים ב-20 בפברואר 2015. סיילור שיחקה לצד ניק רובינסון בסרטו של הבמאי רוב ריינר "להיות צ'ארלי" הסרט הוקרן בבכורה בפסטיבל הסרטים הבינלאומי של טורונטו 2015 בספטמבר אותה שנה. היא שיחקה את התפקיד של לאה בסרט הדרמה "בחורה לבנה", שעבורו זכתה לשבחי ביקורת מרובים. הסרט נכתב ובוים על ידי אליזבת ווד והוקרן בבכורה בפסטיבל הסרטים סאנדנס 2016. בשנת 2017, מורגן חזרה לפסטיבל סאנדנס להקרנת בכורה של הסרט "אמונה במבחן", בו היא גילמה את הנזירה אוולין. בשנת 2018 היא שיחקה בסרט "Anywhere with You", שבעבר נקרא "We The Coyotes", והוא הוקרן לראשונה במדור ACID של פסטיבל הקולנוע בקאן 2018. בשנת 2019, קיבלה את תפקידה הבא בסרט "Blow the Man Down", שהוקרן בבכורה בפסטיבל הסרטים טרייבקה ונרכש על ידי אולפני אמזון. צילומי הסרט נערכו במדינת מיין, והסרט יצא לאור ב-20 במרץ 2020. בשנה שלאחר מכן, מורגן כיכבה בסרט העצמאי "You Mean Everything to Me". מדיה וקבצים בנושא מורגן סיילור בוויקישיתוף מורגן סיילור, ברשת החברתית אינסטגרם מורגן סיילור, במסד הנתונים הקולנועיים IMDb (באנגלית) מורגן סיילור, באתר "אידיבי", מאגר הידע העברי לקולנוע ישראלי ועולמי מערכת ערוץ התרבות, ‏הכירו את הדמות השנואה ביותר בטלוויזיה, באתר ‏מאקו‏, 9 באוקטובר 2013
מרוצללים

מרוצללים (במקור האנגלי: Shadowrun) הוא משחק תפקידים שולחני ועולם מערכה שנוצר ושווק במקור על ידי חברת FASA בשנת 1989. עולם המערכה הוא יקום בדיוני עתידני, כביכול עולמנו בשנת 2050 עד 2075, בו סייבורגים, כישוף ויצורים פנטסטיים מתקיימים זה לצד זה. עולם המערכה משלב את הסוגות סייברפאנק והפנטזיה האורבנית, ולפעמים אלמנטים של תאוריית קשר, אימה וספרות בלשית. שם המשחק לקוח מאחד מהנחות המוצא של עולם המערכה- עולם הנשלט על ידי תאגידי ענק ולא על ידי מדינות, ושלכן תחום הריגול התעשייתי יתפתח ויעשה פרקטיקה מרכזית בכלכלה העולמית. תופעה זו הולידה מקצוע חדש, "רצי צללים", שהם צוותי עבריינים המתמחים בפרקטיקות אלו. במשחק הדמויות תופסות את תפקידיהם של רצי צללים פרילנסרים. במציאות של מרוצללים העולם עבר תהליך שינוי הנקרא "גובליניזציה", בו חלק מאוכלוסיית העולם הפכה ליצורים פנטנסיים: אורקים, טרולים, אלפים וגמדים. עולם החי השתנה אף הוא ויצורים מתוך המיתוסים והאגדות, כמו דרקונים, שבו והופיעו. עמים עתיקים שמעולם לא איבדו את הקשר עם העבר המיסטי שלהם (לדוגמה אצטקים) תפסו להם את מקומם בעולם בעזרת כוחות הקסם ששבו להופיע. קוסמים ושאמאנים מטילים לחשים, מזמנים רוחות טבע, רותמים לצידם את יסודות הטבע. תאגידי הענק מפתחים טכנולוגיות המתבססות על חזרתו של הקסם לעולם. הטכנולוגיה התפתחה אף היא. האנשים אינם עוד בשר ודם בלבד. רכיבים ביוניים הם בהישג יד והאנשים הופכים להיות לחזקים יותר, מהירים יותר וטובים יותר. עולם המחשוב השתנה לחלוטין על ידי ה"מקלעת", רשת בעלת ממשק מציאות מדומה המחליפה את רשת האינטרנט הישנה ו"דֶקֶרים" (האקרים שהושתל במוחם ממשק למחשב המכונה "דֶק" Deck) מתחברים לעולם המציאות המדומה בעזרת ציוד טכנולוגי משוכלל. תאגידי העל הפכו לכוח פוליטי החזק ביותר בעולם. הם מכתיבים את החוקים ומחזיקים בכוחות צבא כדי להטיל את מרותם ולשמור על האינטרסים הכלכליים שלהם. מחוץ למתחמי התאגידים בריונים וכנופיות רחוב שולטים ומארגנים את החיים בהתאם לצרכיהם. שם, מחוץ לחומות מתחמי תאגידי העל ובין צללי המגה-מטרופולין חיים רצי הצללים - שכירי חרב המשכירים את כישרונותיהם והידע שלהם לכל המרבה במחיר. השחקנים המגלמים את רצי הצללים יכולים לבחור בשלב בניית הדמות שלהם את הגזע שאליו משתייכת הדמות שלהם, אורק, טרול, אלף, גמד או אדם וכן את הכישורים והתכונות של הדמות שלהם. כמו כן הם בוחרים את יכולת הכישוף של הדמות ואת המשאבים הפיננסיים העומדים לרשותה. בחירות אלה מוגבלות על ידי מערכת חוקים בסיסית הגורמת לאיזון מסוים בין הדמויות כך שדמות שהיא בעלת יכולת קסם גבוהה אינה יכולה להיות גם בעלת כישורי לחימה גבוהים ולהפך. כך גם לגבי הגזע, המשאבים והתכונות. במהלך המשחק יכולים השחקנים ללמוד כישורים חדשים ולשפר את משאביהם ותכונותיהם אך לעולם אין הם יכולים לשנות את גזעם או את סוג יכולת הקסם שלהם, אם כי קוסמים ושאמאנים יכולים ללמוד כשפים וקסמים חדשים. מדיה וקבצים בנושא מרוצללים בוויקישיתוף אתר האינטרנט הרשמי של מרוצללים מרוצללים 4, התחלה מהירה
קנקן שפת צווארון

קנקן שפת צווארון הוא כלי קיבול שנמצא לרוב באתרים ארכאולוגים של יישובים ישראליים המתוארכים לתקופת הברזל 1 בין השנים 1150 לבין 1000 לפנה"ס, תקופה המוגדרת כתקופת התנחלות השבטים. הבסיס של הכלי קוני והוא הולך ומתרחב במתינות כלפי מעלה עד להיווצרות "כתפיים" ומכאן נעשה צר תוך מרחק קצר למעין "צוואר". צווארו הצר מתרחב מעט בשפתו - דבר זה הזכיר לארכאולוגים צווארון של כומר ומכאן קיבל את שמו - קנקן שפת צווארון. גובהו של הקנקן כ-120 סנטימטר. קנקן שפת צווארון הוא ממצא חומרי חשוב המסייע לזהות אתר כאתר ישראלי ולא כנעני. בדרך כלל נמצא רק באתרים הישראלים של גב ההר ולא בשאר חלקי הארץ. קנקן שפת הצווארון נמצא גם באזורים שלא היו מאוכלסים על ידי ישראלים, ולכן הקשר הדוק של הקנקן עם הישראלים הקדומים עשוי להיות שגוי. כלי זה אופייני לתקופת הברזל 1 ובעיקר לאתרי ההתנחלות בהרים. בהרי הגליל מצוי וריאנט דומה מהתקופה "קנקן גלילי". מדיה וקבצים בנושא קנקן שפת צווארון בוויקישיתוף קנקן שפת צווארון ב"מבוא לארכאולוגיה של ארץ-ישראל בתקופת המקרא, כרך 4" עמ' 53–54 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
מסגד לרבנגה

מסגד לַרָבַּרְגָה (אנגלית: Larabanga Mosque) הוא מסגד היסטורי הבנוי בסגנון האדריכלות הסודאנית בכפר בעל אותו השם בגאנה. זהו המסגד העתיק במדינה ובין העתיקים בכל מערב אפריקה ומתייחסים אליו כאל "מכה של אפריקה המערבית". הוא שופץ מספר פעמים מאז הקמתו ב-1421 או במאה ה-17, לפי מקורות שונים. המסגד נמצא כ-16 קילומטרים מערבית לדמונגו, עיר ראשית במחוז גונג'ה המערבית של האזור הצפוני בגאנה וכ 8 קילומטרים מן הפארק הלאומי מולה הגדול במדינה. לפי האגדה, סוחר בשם אָיוּבָּה הגיע לאזור כשקיבל מסר שעליו לבנות כאן את המסגד. כשהתעורר לאחר שנרדם מצא כי היסודות למבנה כבר קיימים והמשיך בבנייתו. האגדה גם אומרת כי הוא נקבר מתחת לבאובב הנמצא בסמוך לו. כעת המסגד מהווה מקום עלייה לרגל (חאג') כה ידוע עד שזכה לשם "מכה של אפריקה המערבית". בשנות ה-70 בניסיון למנוע פגיעה במבנה מגשם ורוח המקום נעטף בתערובת חול ומלט אך בעקבות חדירת תערובת ופעילות טרמיטים על יסודות המבנה חלק מן המבנה קרס. ב-2002 לאחר שסערה גרמה לקריסת מחראב ומינרט, מבנה הכיסוי שנעשה בשנות ה-70 הוסר והמבנה שופץ בעזרת מימון של 50 אלף דולר שנתרמו על ידי אמריקן אקספרס וסכום נוסף מן הקהילה המקומית. החלק העשוי מעץ הוחלף והמחראב שופץ יחד עם המינרט. כמו שאר המסגדים בצפון גאנה המסגד נבנה בשיטה אדריכלית סודנית-סאהלית מבוץ וקני סוף. גודלו 8 מטר אורך ורוחב. המבנה בעל שני מגדלים - האחד - מחראב הפונה לכיוון מכה והשני משמש כמינרט. ספר הקוראן שלפי האמונה המקומית ירד מן השמיים ב-1650 לבּרָמָה, אימאם של אותה התקופה, לאחר תפילותיו. מדיה וקבצים בנושא מסגד לרבנגה בוויקישיתוף
סויוז-T

הסויוז-T הייתה הגרסה השלישית של חלליות הסויוז והיא פעלה בין השנים 1979-1986. בגרסת הסויוז-T שולבו לקחים שהופקו מתוכנית אפולו סויוז, מהסויוז 7K-TM ומהסויוז הצבאית. הסויוז-T הייתה משודרגת בהרבה דברים מהגרסאות הקודמות שלה: זו הייתה הפעם הראשונה שנעשה שימוש במרכיבים על בסיס מוליכים למחצה במערכות המחשוב. השתמשו במחשב משולב שהיה הרבה יותר מתקדם יחסית לגרסאות הקודמות כדי לנסות לפתור את בעיית העגינה שהשפיעה על כל המשימה כשניסו לעגון בתחנת חלל ולא הצליחו בסופו של דבר. הוחזרו הלוחות הסולאריים מגרסת הסויוז 7K-OK שאפשרו לסויוז-T להיות בחלל עד 11 ימים בלי להיות מחוברת לתחנת חלל. הסויוז-T יכלה לשאת שלושה קוסמונאוטים עם חליפות חלל. סויוז T-1 (משימת מבחן בלתי מאוישת) סויוז T-2 סויוז T-3 סויוז T-3 סויוז T-4 סויוז T-5 סויוז T-6 סויוז T-7 סויוז T-8 סויוז T-9 סויוז T-10-1 סויוז T-10 סויוז T-11 סויוז T-12 סויוז T-13 סויוז T-14 סויוז T-15 מדיה וקבצים בנושא סויוז-T בוויקישיתוף סויוז T באתר Encyclopedia Astronautica ָ* תיאור טכני (ברוסית)
סויוז-TM

הסויוז-TM, הגרסה הרביעית של חלליות הסויוז, שימשה להבאת קוסמונאוטים לתחנת החלל מיר ולתחנת החלל הבינלאומית בין השנים 1986-2002. השינויים הבסיסיים בחללית Soyuz TM קשורים ביישום הדרישות להגדלת טווח הפרמטרים האנתרופומטריים של הצוות עד לערכים המקובלים על תנאי האסטרונאוט האמריקני, ועם העלאת רמת ההגנה על הצוות מפני עומסי הלם על ידי הפחתת מהירויות הנחיתה ושיפור הלם- קליטת כיסאותיה. הסדר מחדש של ציוד נעשה באזורים מעל ומתחת לכיסאות DM (מודול הירידה) המאפשר להכיל כיסאות ואסטרונאוטים ארוכים יותר עם אנתרופומטריה מוגברת ולהגדיל את שטח המעבר דרך בקיעת הגישה. בפרט, לוח בקרה חדש פחת בגובהו, מותקנים מכלול ייבוש קירור חדש, מערכת אחסון נתונים ומערכות חדשות או משונות אחרות. בוצעו שינויים במערך ציוד נחיתה: שניים מתוך 6 מנועי נחיתה רכים (SLE) הוחלפו בשני מנועי שלושה מצבים חדשים (SLE-M). לצמצום טעויות המדידה, הוחלף הגובה של קקטוס-1V במכשיר Kaktus-2V חדש. לסויוז-TM נוספה מערכת היפגשות ועגינה חדשה ומשופרת, מערכות תקשורת ומצנחים ומנוע לנחיתת חירום. מערכת ההיפגשות והעגינה "קורס" אפשרה לחללית לתמרן לבד בלי שהתחנה תצטרך גם לתמרן כדי שהחללית תוכל לעגון בתחנה (כמו שהיה בדגמים מוקדמים יותר). כמות הדלק הוגדלה ל-880 ק"ג. משך פעילות בחלל נותר ללא שינוי - 180 ימים. המשימה האחרונה של הסויוז-TM שוגרה ב-25 באפריל 2002 ונחתה ב-10 בנובמבר 2002. בסך הכל היו 34 שיגורים מהם השיגור הראשון היה ללא צוות. כל השיגורים היו מוצלחים. כל השיגורים בוצעו מקוסמודרום בייקונור בעזרת משגר מדגם "סויוז U". איור של הסויוז-TM מדיה וקבצים בנושא סויוז-TM בוויקישיתוף סויוז TM באתר Encyclopedia Astronautica תיאור החללית (ברוסית) GUNTER'S SPCE PAGE, Soyuz-TMA 1 - 22 (7K-STMA, 11F732A17)
צב (פירושונים)

האם התכוונתם ל... צב – בעל חיים מקבוצת הזוחלים בעל שריון על גבו צבי יבשה – צבים החיים ביבשה צב יבשה מצוי – הצב הנפוץ בארץ ישראל צב גלאפגוס – צב ענק החי באיי גלאפגוס צב ים – צב החי בים צב (צוללת) – הצוללת המבצעית הראשונה בהיסטוריה טסטודו – פריסה קרבית של הלגיון הרומי שמשמעותה צב
מגי רוזוול

מגי רוזוול (באנגלית: Maggie Roswell; נולדה ב-14 בנובמבר 1952) היא מדבבת ושחקנית קולנוע וטלוויזיה אמריקאית. ידועה בעיקר על תפקידי הדיבוב שלה בסדרת האנימציה "הסימפסונים" של רשת FOX, בהם דיבוב הדמויות מוד פלנדרז, הלן לבג'וי ומיס הובר; על עבודתה בסדרה קיבלה מועמדות לפרס אמי ולפרס אנני. רוזוול החלה את דרכה כשחקנית בשנות ה-80, בסרטים "Midnight Madness"‏ (1980), "אבודים באמריקה" (1985) ו"יפה בוורוד" (1986). ב-1983 דיבבה את קולה של טיגרה בסרט אש וקרח. כן השתתפה בתפקידי אורח בסדרות כגון "רמינגטון סטיל", "Masquerade" ו"ימים מאושרים", ובתוכנית הבידור של טים קונווי. במקביל הופיעה במספר הצגות תיאטרון. ב-1989 דיבבה לראשונה מספר תפקידים קטנים במסגרת העונה הראשונה של "הסימפסונים", ובעונה השנייה הפכה למדבבת קבועה של דמותה של מוד פלנדרז (אשתו של נד פלנדרז). ב-1994 עברה מלוס אנג'לס לדנוור עם בעלה הל רייל ובתם, ושם הקימו את חברת "Roswell 'n' Rayle", שיצרה פרסומות מדובבות עבור חברות שונות. בתקופה זו טסה רוזוול מדנוור פעמיים בשבוע ללוס אנג'לס להקלטת קולה בפרקי "הסימפסונים". הדבר הוביל לבקשתה להעלאת שכרה ב-1999; פוקס סירבה לבקשה והיא התפטרה מעבודתה. ב-2002 חזרה לסדרה אחרי שהוסכם כי היא תקליט את קולה לסדרה בביתה בדנוור. מדיה וקבצים בנושא מגי רוזוול בוויקישיתוף אתר האינטרנט הרשמי של מגי רוזוול (באנגלית) מגי רוזוול, במסד הנתונים הקולנועיים IMDb (באנגלית) מגי רוזוול, באתר AllMovie (באנגלית) מגי רוזוול, במסד הנתונים הקולנועיים KinoPoisk (ברוסית)
רפובליקה אסלאמית

רפובליקה אסלאמית היא צורת שלטון בה המדינה נמצאת תחת שלטון תאוקרטי-רפובליקאי הנתמך על ידי מנהיגים מוסלמים. צורת שלטון זו אופיינית למספר מדינות במזרח התיכון ובאפריקה. הרפובליקה האסלאמית מבוססת על חוקי האסלאם, ואולם לא בכל הרפובליקות האסלאמיות חוקים אלו מעל חוקי המדינה. מאז התפשטות הדת האסלאמית היו חכמי דת מוסלמים שרצונם היה ליצור מדינה מוסלמית שתאגד את כל המוסלמים בעולם באשר הם. במשך מאות שנים השתמשו מנהיגים שונים ברעיון האומה האסלאמית לצרכים האישיים, כיבוש עמים וצבירת השפעה למען הדבר קירוב את העמים הכבושים למטרה הנעלה שכל מוסלמי מאמין שואף אליה. הזמן וההיסטוריה הוכיחו כי הפערים החברתיים והלאומיויות הנפרדות בין העמים המוסלמים השונים לא יאפשר יצירת אומה אסלאמית (על אף שקבוצות פונדמנטליסטיות שונות עדיין מאמינות ברעיון). במהלך המאה ה-19 והמאה ה-20, כאשר מדינות מוסלמיות רבות קיבלו עצמאות, העמים המוסלמים מצאו עצמם נשלטים תחת דיקטטורים חדשים שהנהיגו משטרים חילוניים. צורת המשטר לא הפריעה למרבית המוסלמים אולם העוני, התנאים החברתיים, ואי מתן קול לאופוזיציה יצרו תנאים מתאימים לשינויי שלטון אותם ניצלו מנהיגי דת שונים. איראן היא אחת המדינות בה הונהגה שיטת שלטון זו. אחרי המהפכה בשנת 1979, הוקמה הרפובליקה האסלאמית של איראן, בה המנהיג העליון הוא איש הדת המשמש כראש המדינה לכל החיים. והעם רשאי לבחור בהליך דמוקרטי מנהיגים משלו שיעמדו בראש הרפובליקה (בדמות נשיא הרפובליקה). הרפובליקה האסלאמית של איראן הציבה את חוקי האסלאם מעל חוקי המדינה ומדינות מערביות טענו כי הדבר פגע בזכויות האדם, פגע בהליכים דמוקרטיים (אי מתן זכויות הצבעה לנשים) והחזיר בעיות רבות שהיו קיימות בימי הביניים. אולם, לא כל הרפובליקות האסלאמיות דגלו בקנאות דתית קיצונית כמו איראן. פקיסטן הפכה לרפובליקה אסלאמית בשנת 1956, ואף שחוקי האסלאם היו במעמד גבוה יותר מחוקי המדינה, הדבר יושם לעיתים רחוקות מאוד. השימוש במלה "רפובליקה אסלאמית" הפך לרצון המדינה להראות כי זו מדינה מוסלמית, ולמרות שבתעודות הזהות ובדרכונים כתוב "הרפובליקה האסלאמית של פקיסטן", הרי שבמסמכים הרשמיים של המדינה רשום "הפדרציה של פקיסטן". איראן הרפובליקה האסלאמית של איראן פקיסטן הרפובליקה האסלאמית של פקיסטן מאוריטניה הרפובליקה האסלאמית של מאוריטניה גמביה הרפובליקה האסלאמית של גמביה קומורו הרפובליקה הפדרלית-אסלאמית של איי קומורו רפובליקת מזרח טורקיסטן הראשונהרפובליקת מזרח טורקיסטן הראשונה הרפובליקה הצ'צ'נית של איצ'קריה הרפובליקה הצ'צ'נית של איצ'קריה אפגניסטן (2013–2021) הרפובליקה האסלאמית של אפגניסטן מדיה וקבצים בנושא רפובליקה אסלאמית בוויקישיתוף